钦定古今图书集成/明伦汇编/交谊典/第015卷 > 《满江红》〈寄朱鄂州〉宋·苏轼
## 钦定古今图书集成/明伦汇编/交谊典/第015卷 > 《满江红》〈寄朱鄂州〉宋·苏轼

江汉西来，高楼下、蒲萄深碧。犹自带、岷峨云浪，锦江
春色。君是南山遗爱守，我为剑外思归客。对此间、风
物岂无情，殷勤说。《江表》传，君休读。狂处士，真堪惜。
对空洲鹦鹉，苇花萧瑟。独笑书生争底事，曹公黄祖
俱飘忽。愿使君、还赋谪仙诗，追黄鹤。